open-index/open-wikipedia-markdown huggingface dataset:
Olaf Husby

**Olav Karentsius Husby** (født 17. januar 1878 i Trondheim, død 30. juni 1948 samme sted) ble skytterkonge på Landsskytterstevnet i Tromsø i 1910. Husby var deltaker på det norske laget til OL i Stockholm i 1912. Senere flyttet han til USA og bodde der noen år, før han kom tilbake igjen. Han var bl.a. sekretær for Landsskytterstevnet i 1922 i Trondheim.

## Referanser


## Kilder
* Skytterboka 2005-2006, utgitt av Det frivillige skyttervesen
* 

## Eksterne lenker
* 
* Det frivillige Skyttervesens hjemmesider
Enrico Gasparotto

**Enrico Gasparotto** (født 22. mars 1982) er en italiensk landeveissyklist.

Han vant Amstel Gold Race både i 2012 og 2016.

Han la opp etter 2020-sesongen.
## Meritter

;2005
: Italiensk Mester Landevei
:2. etappe, Catalonia rundt
;2006
:Memorial Cimurri
;2007
:2.-plass sammenlagt, Danmark Rundt
;2008
:Sammenlagt og etappeseier, Ster Elektrotoer
:Giro della Romagna
:3.-plass sammenlagt og etappeseier, Tredagers i De Panne
;2009
:Sprinttrøya, Sveits rundt
;2010
:5. etappe, Tirreno–Adriatico
:3.-plass, Amstel Gold Race
;2012
:Amstel Gold Race
:3.-plass, Liège–Bastogne–Liège
;2016
:Amstel Gold Race

## Referanser


## Eksterne lenker
* 
*
Erna Ansnes

**Erna Ansnes** (født 20. august 1956) har hatt en rekke verv i Oslo Arbeiderparti. Hun ble valgt som medlem av Oslo bystyre i perioden 1987&ndash;1991, og ble kommunalråd for bolig- og byutviklingssaker.  Hun var mange år nestleder i faglig/politisk utvalg i Oslo Arbeiderparti. Hun jobbet 15 år med europapolitikk og internasjonal politikk i LO, og sluttet der våren 2006 for å gå over i det private næringsliv. Erna Ansnes var nestleder i styret for Oslo Havn KF 2000–2010. Ansnes er nå ansatt som leder av Interenasjonalt kontor i Byrådslederens kontor i Oslo kommune.

## Eksterne lenker
*
Kværner (selskap)

**Kværner** var en norsk industribedrift grunnlagt som Kværner Brug i Lodalen i Oslo i 1853 av Oluf Onsum. Bedriften var i løpet av sin historie gjennom kraftig ekspansjon og internasjonalisering, konkurs, fusjoner og oppkjøp.

## Historie
Kværner ble grunnlagt i Oslo i 1853 som Kværner Brug. Virksomheten var lokalisert ved Kværnerfossene i Lodalen. Selskapets aksjer ble tatt opp til notering på Oslo Børs i 1967. 

I 1992 kjøpte Kværner det svenske selskapet Götaverken. I 1997 ble det britiske konglomeratet Trafalgar House kjøpt opp, og Kværner-ledelsen besluttet å flyttet sitt hovedkontor fra Oslo til London. På 1990-tallet kjøpte Kværner også opp en rekke forskjellige selskaper innen skipsbygging, offshorekonstruksjon, olje- og gassplattformer, produksjon av papir og -masse, samt utstyr for skip og rederivirksomheter. Oppkjøpene var i hovedsak lånefinansiert. 

I november 2000 ble bygg- og anleggsdivisjonen solgt til svenske Skanska. I 2001 førte den økonomiske nedgangen samt en serie ledelsesfeil til at selskapet stod på randen av konkurs. I denne situasjonen ble Kværner tvunget til å fusjonere med Aker ASA, en selskapsgruppe som var kontrollert av Kjell Inge Røkke. Røkkes inngripen torpederte den løsningen Kværner-ledelsen foretrakk, en redningsaksjon fra det russiske oljeselskapet Yukos.  

Erik Tønseth var konsernsjef i Kværner fra 1989 til 1998, da han ble erstattet av Kjell Almskog. Kjell Almskog var konsernsjef fram til 2001.

Kværners internasjonale hovedkvarter ble flyttet tilbake til Oslo og selskapet ble restrukturert og fortsatte som et holdningselskap, mens den operative driften ble lagt til selskapene Aker Kværner og Aker Yards. I 2005 ble Kværner ASA fusjonert med Aker Maritime Finance AS, et selskap som var heleid av Aker ASA, og selskapet Kværner gikk inn i historien.

Kværner ASA var et holdingselskap, fundert på det tidligere selvstendige industriselskapet Kværner, opprinnelig Kværner Brug opprettet i 1853. Selskapet holdt på å gå konkurs på begynnelsen av 2000-tallet, og Kjell Inge Røkke kjøpte seg opp som hovedaksjonær. Røkke initierte da en omstruktuering av selskapet, hvor moderselskapet ble lagt ned og aksjene overført til Aker.

11. november 2020 fusjonerte Kværner ASA med Aker Solutions.

## Referanser


## Eksterne lenker
*
Tour de l’Avenir

**Tour de l'Avenir** (*«l'avenir»* er fransk for *«fremtiden»*) er et fransk etapperitt på sykkel. Det arrangeres av ASO i september og går over 10 etapper. Rittet startet i 1961 som et amatørritt. Fra 1992 var rittet reservert for ryttere opp til 25 år. Fra og med 2007-utgaven konkurreres det med nasjonslag med seks ryttere i alderen 19-22 år på hvert lag. Rittet kalles ofte *Ungdommens Tour de France*. I 2015 ble rittet åpnet også for ryttere med kontrakt med WorldTour-lag.

I 2006 vant Edvald Boasson Hagen tre etapper. I 2019 ble Tobias Foss tidenes første norske vinner av rittet. Den påfølgende utgaven ble vunnet av Tobias Halland Johannessen, mens Johannes Staune-Mittet kom på andreplass i 2022.

## Vinnere

## Referanser


## Eksterne lenker
*
Ragnvald Maseng

**Ragnvald Maseng** (født 21. oktober 1891 i Askim, død 4. juli 1920 i Bjoreia) ble skytterkonge på Landsskytterstevnet i Egersund i 1916. Han representerte Kristiania skytterlag. Han var utdannet børsemaker, og deltok i OL i Stockholm i 1912 bare 20 år gammel. Han druknet i et fjellvann på Hardangervidda bare 28 år gammel.

## Referanser


## Kilder
* Skytterboka 2005–2006, utgitt av Det frivillige skyttervesen
* 

## Eksterne lenker
* 
* Det frivillige Skyttervesens hjemmesider
Vesleelva (Soknavassdraget)

**Vesleelva** er en bekk eller ei lita elv i Holleia i Soknedalen. Den inngår i Soknavassdraget i Ringerike kommune. Elva dannes cirka , der flere mindre bekker (blant annet Steinbekken fra Leetjern) renner sammen like under Flåmyrene, som ligger cirka  i Holleia. Vesleelva renner nordover og drenerer til Sogna (128 moh.) cirka 100 meter nedstrøms Bårnås bru, ved avkjøringen fra Soknedalsveien (riksvei 7) mot Tranby.

Elveleiet er for en stor del gjengrodd med lauvskog i den nedre delen av elva. Vannføringen i Vesleelva er normalt svært beskjeden det meste av året, bortsett fra i flommen. Da kan elva gå frådende ned lia, som byr på flere flotte fossefall. På den tiden hender det også at ørret går et stykke opp i elva. Likeledes kan det være godt abborfiske nedstrøms veien over Vesleelva, nær munningen. Når elva ikke flommer og temperaturen tillater det, finnes det også flere badekulper oppover langs elveleiet.


Vesleelva_renner_ut_i_Sogna.jpg|Utløpet av Vesleelva til Sogna, sett fra Bårnås bru
Baarnaasen_og_Baarnaas_bru.jpg|Bårnåsen og Bårnås bru


## Se også
* Vesleelva i Ådalsfjellene
* Kollsjøvassdraget
* Sognevannet
Paul Vikhals

**Paul Vighals** (født 31. mars 1886 i Aure, død 1. september 1962 samme sted) fra Stemshaug ble skytterkonge på Landsskytterstevnet i Steinkjer i 1917. Han skjøt først for Årvågfjord skytterlag, men da dette ble nedlagt var han med og stiftet Dromnessund skytterlag, som han skjøt for da han ble skytterkonge. Han var gårdbruker, poståpner, sildnoteier og bas. Han hadde tillitsverv i skytterlag, skyttersamlag og kommunen.

## Andre titler
* Skytterprins to ganger (1911 og 1915)
* Småkonge 1926
* Deltaker i OL i Stockholm i 1912
* Normapokalen i 1936

## Referanser


## Kilder
* Skytterboka 2005-2006, utgitt av Det frivillige skyttervesen
* 

## Eksterne lenker
*
John Bang-Holmslet

**John Bang-Holmset** (født 19. mai 1893, død 13. mai 1971) fra Korgen ble skytterkonge på Landsskytterstevnet i Mosjøen i 1915. Han var gårdbruker av yrke.

## Andre titler
* Vinner av Stangskytingen på Landsskytterstevnet i 1922

## Referanser


## Kilder
* Skytterboka 2005-2006, utgitt av Det frivillige skyttervesen
* 

## Eksterne lenker
* Det frivillige Skyttervesens hjemmesider
Sønderborg lufthavn

**Sønderborg lufthavn** (IATA: **SGD**, ICAO: **EKSB**) er en flyplass som ligger i Sønderborg i Danmark.

## Ruter og selskaper

## Kilder
*AIP Denmark: Soenderborg – EKSB
*VFR Flight Guide Denmark: Soenderborg – EKSB

## Eksterne lenker
* Sønderborg Airport official site 
* 
* farecompare.com: Sønderborg Destinations
Karl Hagen

**Karl Hagen** (født 24. mars 1886, død 19. september 1974) fra Skoger ble skytterkonge på Landsskytterstevnet i Molde i 1919, hvor han også vant Stangskytingen og tok Stangmedaljen. Deretter tok han sin andre tittel i Stavanger i 1928. Han satt i Drammen skyttersamlags styre i 27 år, og fikk samlagets fortjenstmedalje.

## Andre titler
* Deltaker i OL i Antwerpen i 1920
* Vinner av samlagsskytingen med Drammen skyttersamlag i 1921
* Småkonge i 1927
* Samlagsmester 10 ganger

## Referanser


## Kilder
* Skytterboka 2005-2006, utgitt av Det frivillige skyttervesen
* 

## Eksterne lenker
* Det frivillige Skyttervesens hjemmesider
Die Sendung mit der Maus

***Die Sendung mit der Maus*** («sendingen med musa») er et tysk animert barneprogram som sendes av den tyske fjernsynskanalen ARD. Programmet har blitt sendt nesten hver søndag siden 1971, vanligvis kl. 11:30.

*Die Sendung mit der Maus* legger vekt på å formidle viten til barn, og dets målgruppe er eldre barnehagebarn og barn i barneskolealder til ca. 3. klasse. Programmet ses likevel også av mange voksne, og ifølge *[[Welt am Sonntag]]* er seernes gjennomsnittsalder 39 år.

Det produseres av Westdeutscher Rundfunk, Rundfunk Berlin-Brandenburg, Saarländischer Rundfunk og Südwestrundfunk.

Fra 6. oktober 2005 har den fransk-tyske fjernsynskanalen arte sendt en fransk versjon av *Die Sendung mit der Maus*.

## Se også
*Schnappi, das kleine Krokodil

## Eksterne lenker
* 
* Die Sendung mit der Maus
Klubb Nødutgang

**Klubb Nødutgang** er en klubb som arrangerer konserter hele året i Bodø. Hver sommer rundt St. Hans arrangerte de Nødutgangfestivalen, viet såkalt avant-gardeisk musikk. Denne er nå etter tre år flyttet til høsten og avvikles nå i oktober. Første festival gikk av stabelen i 2006.

Klubbens oppgaver er å arrangere konserter med musikk innenfor avant-gardebegrepet. I dette begrepet ligger samtidsmusikk, improvisasjonsmusikk, noise (støy) og industrimusikk, og andre former for kunstmusikk.

## Eksterne lenker
* Klubb Nødutgang – hjemmeside
Santa Maria della Concezione dei Cappuccini

**Santa Maria della Concezione dei Cappuccini**, eller *Vår Frue av kapusinernes stiftelses kirke* i Roma, var bestilt av pave Urban VIII til broren Antonio Barberini, som var medlem av kapusinerordenen. Den ligger til Via Veneto, nær Piazza Barberini.

## Interiøret

Kirken er tegnet av arkitektene Antonio Casoni og Michele da Bergamo og bygd mellom 1626 og 1631. Den består av et lite midtskip og flere sideskip brukt som kapeller med egne altere. I et av kapellene finnes levningene etter St. Felix av Cantalice og i et annet graven til den hellige Crispin av Viterbo.

## Kunstverkene

Det første kapellet har det dramatiske alterbildet *(ill.)* *Erkeengelen Michael*, malt av Guido Reni ca. 1635. og Gherardo delle Nottis *Kristi bespottelse*, foruten *Paulus får synet igjen* (ca. 1631) av Pietro da Cortona.

Det andre kapellet har *Forvandlingen* av Mario Balassi, og en *Nedkomst* (ca. 1632) av Lanfranco samt *Santa Felice da Catalice* av Alessandro Turchi,.

I det tredje finnes *[[Sankt Fransiscus]] mottar sine [[stigmata]]* av Domenichino og *Bevitnelsen* av Andrea Camassei.

Det fjerde inneholder *Bønn i [[Getsemane]]* (ca. 1632) av Baccio Ciarpi. 

Der er to bilder av maleren Andrea Sacchi i det femte kapellet: *Den hellige Antonius* og *Jomfruens tilsynekomst* (1645, viet til St. Bonaventure. Der er også et skulptert gravmele for *Alexander Sobieski* utført av Camillo Rusconi.

## Kapusinerkrypten og ossuariet

Kirken er mest kjent som ossuarium, som inneholder beinrestene av mere enn 4 000 kapusinermunker, samlet mellom år 1528 og 1870. De er dandert i dekorative mønstre i barokk- og rokokkostil. Som turistattraksjon konkurrerer denne med katakombene. Det tsjekkiske Sedlec-ossuariet (1870) sies å ha blitt inspirert av dette. 
 
## Fra krypten

Fil:Cripta Cappuccini.jpg| Andre kapell
Fil:Capuchinos_2.jpg|Andre kapell, detalj
Fil:Capuchinos_3.jpg|Fjerde kapell


## Referanser



## Eksterne lenker

* Official website
Mehran Iqbal

**Mehran Iqbal** (født 1988) er en norsk skuespiller. Han ble kjent gjennom filmen *[[Tommys inferno]]* i 2005. Etter denne har han hatt andre roller i film og på fjernsyn.

## Filmografi
* 2005 *[[Tommys inferno]]* – Ahmed
* 2005 *[[Izzat]]* – Barkat
* 2005 *[[Slangebæreren (TV-serie)|Slangebæreren]]* – Kim Kahn (mini-serie, TV)
* 2007 * To mot én* (kortfilm)
* 2007 Biefilmen - Myggen (eng "Mooseblood") (stemme)
* 2009 *[[En god nummer to]]* (serie, TV)

## Eksterne lenker
* Mehran Iqbal på snurrfilm
*
31. egyptiske dynasti

**31. egyptiske dynasti** i oldtidens Egypt er ofte kombinert med andre dynastier i tidsepoken som kalles for senepoken. De andre grupperingene er 26., 27., 28., 29. og 30. dynastier. Dette dynastiet var i praksis akamenide-dynastiet i det persiske rike i årene 343-332 f.Kr. Se artikkel *[[Persiske Egypts historie]]*.

Egypt ble gjenerobret i 343 f.Kr. av den persiske kongen Artaxerxes III (358–338 f.Kr.) og den siste innfødte egyptiske farao ble jagd til Nubia. Det persiske styret av Egypt varte i tolv år inntil Aleksander den store erobret landet i 331 f.Kr.

## Herskere

## Historie
Det er ikke kjent hvem som fungerte som satrap (guvernør) av Egypt etter at Artaxerxes III gjenerobret Egypt, men under Dareios III (336–330 f.Kr.) var det en Sabakes, som kjempet og døde i slaget ved Issos, og ble etterfulgt av Mazakes. Andre egyptere kjempet også ved Issos, hvor Aleksander den store beseiret den persiske hæren. Adelsmannen Somtutefnekhet fra Herakleopolis Magna er beskrevet på Napolistelen hvordan han unnslapp slaget mot grekerne og makedonerne og hvordan Arsafes, guden til hans by, beskyttet ham og hjalp ham å komme seg hjem.

I 332 f.Kr. overlot Mazakes Egypt til Aleksander uten kamp. Akamenidedynastiet hadde blitt avsluttet og for en tid var Egypt en provins i Aleksanders verdensrike. Senere slo Ptolemaios I Soter, den første i det greske ptolemeerdynastiet, seg opp som konge og farao av Egypt, og gjenreiste en del av landets tidligere storhet.

## Litteratur
;Primære kilder

* Ktesias: fragmenter fra *Persika*
* Diodorus Siculus: *Bibliotheca historica*
* Manetho: fragmenter fra *[[Aigyptiaka]]*
* Josefus: *Ioudaike archaiologia (Jødisk forhistorie)*

## Se også
*Liste over faraoer
27. egyptiske dynasti

**27. egyptiske dynasti** var også det første egyptiske satrapi ved at landet ble en provins under Perserrikets akamenidedynasti. Den persiske epoken i Egypt varte fra 525 til 402 f.Kr. Psamtik III, den siste farao i det 26. egyptiske dynasti, ble beseiret av Kambyses II av Persia i slaget ved Pelusium i den østlige delen av Nildeltaet i 525 f.Kr. Egypt ble deretter organisert sammen Kypros og Fønikia som sjette satrapi i Perserriket. Således begynte senepoken i Egypt, og den første perioden med persisk styre. Denne epoken sammenfalt med en stormaktperiode for perserne med flere mektige konger.

Etter en mellomperiode av uavhengighet, hvor det var tre innlandske dynastier som styrte (28., 29. og 30. dynasti), erobret Artaxerxes III av Persia i 358 f.Kr. Nildalen for en kortvarig periode som varte fram til 343 f.Kr. Denne persiske perioden kalles den 31. egyptiske dynasti eller den andre egyptiske satrapi.

## De persiske herskerne

## Referanser


## Litteratur
* Björman, Gun (1981): *De gamla egyptierna*, Stockholm: Natur och Kultur 

## Se også
*Liste over faraoer
Reus lufthavn

**Reus lufthavn**  er en flyplass ved den katalanske byen Reus. Passasjertallet på denne flyplassen har økt drastisk de siste åra, fra  i 1995, til 1,4 millioner i 2005. Flyplassen blir særlig brukt av reisende til feriestedene Salou og Cambrils, og det går en direktebuss til Barcelona. Flyplassen ligger også nær en av Europas største fornøyelsesparker, Port Aventura.

## Fotnoter


## Eksterne lenker
*
Nylatin

**Nylatin**, *Neolatin* ofte kalt *legelatin*, betegner den utviklingen det døde språket latin har gjennomgått siden det sluttet å være et folkespråk en gang i middelalderen.

Språket delte seg i to grener. Det ene er nå moderne italiensk, det andre og arkaiske latin ble kirkens og prestenes språk. Dette var logisk fordi alle kirkens grunnskrifter etterhvert var oversatt til latin, samtidig med at den katolske tro ble utbredt til stadig flere språkgrupper. Den indre kommunikasjonen ble avhengig av et felles språk, som da ble latin. 

Etterhvert ble latin de lærdes språk også utover religionens grenser. Nye vitenskapsgrener kom til og hadde behov for ny terminologi. Mellom år 1600 og 1900 ble det avfattet et betydelig antall større vitenskapelige verker på latin. I disse finnes et antall ord og begreper som ikke fantes i språket eller folks begrepsverden før den tid. 

Vitenskapelig latin med noe tilsetning av gresk ble, og er trolig fortsatt, et språk i utvikling.

## For øyeblikket

Og termen **Nylatin** betegner nå en oppdatert og forenklet versjon av Interlingua, som har som mål å forene folkene i den latinske språkfamilien gjennom et språk med nesten fullstendig forståelse uten forhåndsstudier. For øyeblikket er det et internettfellesskap bestående av flere filologer og spesialister fra ulike land som koder og sprer dette nye hjelpespråket.

Dette standardspråket ble startet i 2006, foreslått av filologen Jordi Cassany Bates, og blir fremmet og utviklet kollektivt i prosjektet Vía Neolatina, sammensatt av spesialister og filologer fra ulike land. En grammatikk og et ordliste ble publisert i 2019: Grammatica Essentiale Neolatina, som er en reform av en tidligere grammatikk publisert i 2012. Siden den gang har fellesskapet av studenter og talere av neolatin vokst takket være internett, i grupper på Facebook, Instagram, Reddit, Telegram og Discord. Det er flere blogger dedikert til dette språket, som *Voces Neolatinas*, *La Gabbia* eller *Mondo Neolatino*. Språket ble presentert ved Universitetet i Barcelona i 2011 og ved Universitetet i Kiel i 2017, og på den første Intereslavisk språkkongressen i 2017 i Staré Město (Tsjekkia).

I 2022 ble det holdt en Internasjonal Kongress for Neolatinsk Romanse, med det formål å fremme prosjektet og studere den pan-romanske standarden fra ulike perspektiver, og samle kritiske bidrag fra pan-romanske filologer og lingvister. Denne kongressen fant sted 22. mai ved Universitetet i Valencia.

## Eksterne linker
* Neolatino
Sabadell

**Sabadell** er en av de største byene i comarcaet Vallès Occidental i Catalonia, Spania. Sammen med Terrassa deler den tittelen som hovedstad i comarcaet. Sabadell ligger rundt 20 km nordvest for Barcelona. Den er hovedsakelig en handels- og industriby. Byen hadde 200 000 innbyggere i 2006, og har et areal på 36,47 km².

## Referanser


## Eksterne lenker
*
DME

**DME** kan sikte til:

* Distance measuring equipment
* Dimetoksietan (C4H10O2)
* IATA-koden for Domodedovo internasjonale lufthavn i Russland
Anette Olzon

**Anette Olzon** (født **Anette Blyckert** 21. juni 1971 i Katrineholm) er en svensk musiker. Olzon tok over for Tarja Turunen som vokalist i det finske symphonic metal-bandet Nightwish i 2007, da hun ble plukket ut blant 2000 søkere. Hennes identitet ble holdt hemmelig i flere måneder, som førte til en rekke spekulasjoner og teorier i hvem som var den nye vokalisten. Nightwish offentliggjorde at deres nye vokalist var Anette Olzon den 24. mai 2007. Hun sluttet i Nightwish 1. oktober 2012.

Anette Olzon vokste opp i en musikalsk familie og har sunget siden hun var liten. Sammen med morens band turnerte hun og spilte obo, som moren tvang henne til å spille i 8 år. Noen ganger var hun også med å synge. Som 17-åring ble hun med i coverbandet Take Cover, og som 21-åring spilte hun hovedrollen i rockeopera-musikalen Gränsland i Helsingborg. Etter dette studerte hun ved Balettakademien i Göteborg.

Anette Olzon var tidligere fast medlem av Alyson Avenue, som ga ut debutalbumet *Presence of Mind* i 2000 og *Omega* i 2003. Olzon sang på begge albumene. Bandet splittet opp da Olzon ble med i Nightwish i 2007 og de resterende medlemmene ville fokusere på andre prosjekter.

I 2006 gjestet hun Michael Bormanns album *Conspiracy*.

## Diskografi
### Med Nightwish
**Studioalbum**
* 2007 - *[[Dark Passion Play]]*
* 2011 - *[[Imaginaerum]]*

**Livealbum**
* 2009 - *Made in Hong Kong (And in Various Other Places)*

**EP**
* 2009 - *Made in Hong Kong (And in Various Other Places)*

**Singler**
* 2007 - «Eva»
* 2007 - «Amaranth»
* 2008 - «Bye Bye Beautiful»
* 2008 - «The Islander»
* 2011 - «Storytime»
* 2012 - «The Crow, the Owl and the Dove»

### Med Med Alyson Avenue
**Studioalbum**
* 2000 - *Presence Of Mind*
* 2004 - *Omega*

**Singler**
* 2004 - «I Am (Your Pleasuremaker)»

**Samlingsalbum**
* *Munich's Hardest Hits*
* *Melodic Rock*
* *Fireworks Magazine*
* *Total Frontfork*

**Som medvikende artist**
* 2006 – *Conspiracy* (Michael Bormann)
* 2006 – *Crimson Skies* (Cloudscape)
* 2008 – *Heart Full of Fire* (Brother Firetribe)
* 2008 – *Follow Me, Feed Us* (Pain)
* 2009 – *October & April* (The Rasmus)
* 2010 – *Open Your Eyes* (Sweden United)
* 2011 – *Changes* (Alyson Avenue) (Bakgrunnssang på låtene «Liar», «Into The Fire», «Always Keep On Loving You» og «Fallen»)
* 2012 – *Cathedral Walls* (Swallow the Sun)

## Referanser


## Eksterne lenker
* 
* 
* 
*
Fortune Green

**Fortune Green** er et lite område i distriktet Camden i London. 

Det var tidligere en del av Hampstead, men i 1830-årene ble det adskilt fra det området da en ny hovedvei, nå Finchley Road, ble anlagt der. 

Ettersom Fortune Green havnet på «gal side» av Finchley Road, det vil si på sørvestsiden, bestemte byrådet i Hampstead seg på 1840-tallet for å legge en ny gravlund der. En guide til kirkegården med korte biografier for utvalgte graver og kart over deres plassering, samt illustrasjoner over de mest prominente monumentene ble utgitt i 2000.

## Referanser
Dauphiné-Alpene

**Dauphiné-Alpene** (fransk: *Alpes du Dauphiné*) er en gruppe fjellkjeder beliggende sørøst i Frankrike, vest for hovedkammen i Alpene. Flere topper når høyere enn 3&nbsp;000 meter over havet. Barre des Écrins (4&nbsp;102 m) er den høyeste fjelltoppen i området.

Dauphiné-Alpene er oppkalt etter det historiske landskapet Dauphiné, som lå i dette området. Dets hovedstad var Grenoble, som ligger der Dauphiné-Alpene, For-Alpene og Savoie-Alpene møtes.

## Avgrensning
Nordvest for elven Isère ligger De savoiiske Alper, nordøst for elven Arc ligger De grajiske Alper (Vanoise), øst for passet Col du Galibier og den øvre Durancedalen ligger De cottiske Alper, og helt i syd danner Durance grensen til De provençalske Alper. Vest for elven Drac ligger noen mindre fjellkjeder som vanligvis regnes til For-Alpene (*Préalpes du Dauphiné*).

## Videre inndeling
De høyalpine fjellene av Dauphiné-Alpene (*Alpes du Dauphiné*) kan deles inn i fem fjellmassiv:
* Massif des Écrins (4102&nbsp;moh. i Barre des Écrins) som den sentrale/sydøstlige delen,
* Massif des Arves (3514&nbsp;moh. i Aiguilles d'Arves) nord for Écrins,
* Grandes Rousses (3465&nbsp;moh. i Pic Bayle) nord for Écrins og vest for Arves,
* Massif du Taillefer (2857&nbsp;moh. i Taillefer) sydvest for Écrins,
* Belledonne (2977&nbsp;moh. i Grand Pic de Belledonne) lengst nord.

Også fjellene i For-Alpene (*Préalpes de Dauphiné*) kan deles inn i fem massiv:
* Massif du Dévoluy (2789&nbsp;moh. i Grande Tête de l'Obiou) i øst,
* Bochaine (2016&nbsp;moh. i Céüse) i sydøst,
* Massif du Baronnies (1622&nbsp;moh. i Montagne de Mare) i syd,
* Massif du Diois (2051&nbsp;moh. i Jocou) i vest,
* Massif du Vercors (2341&nbsp;moh. i Grand Veymont) i nord.

## Sykkel
Dauphiné-Alpene spiller en sentral del i sykkelrittet Dauphiné Libéré, som årlig sykles i området rundt Dauphiné. De mest kjente fjellovergangene, som regelmessig er en del av de ulike etappene i rittet, er eksempelvis Col du Galibier, Col de la Chartreuse, Col de la Croix de Fer og Mont Ventoux. De samme fjellpassene frekventers også ofte i Tour de France.

## Fjelltopper
De høyeste fjelltoppene i Dauphiné-Alpene er:

## Fjelloverganger
De høyeste fjellovergangene i Dauphiné-Alpene er:

## Referanser
Lluís Domènech i Montaner

**Lluís Domènech i Montaner** (1850–1923) var en katalansk arkitekt som hadde stor innflytelse på den katalanske modernismen, den katalanske art nouveau-bevegelsen. Han var også en prominent katalansk politiker.

Hans mest berømte bygninger, Hospital de Sant Pau og Palau de la Música Catalana i Barcelona, står på UNESCOs verdensarvliste.

## Bygninger av Domènech i Montaner
* Hospital de Sant Pau (Barcelona)
* Palau de la Música Catalana (Barcelona)
* Casa Fuster (Barcelona)
* Casa Lamadrid (Barcelona)
* Casa Lleó Morera (Barcelona)
* Casa Thomas (Barcelona) 
* Museo de Zoología (Barcelona) 
* Editorial Montaner i Simón (Barcelona) 
* Palacio Ramón Montaner (Barcelona) 
* Ateneu Obrer (Canet de Mar, Catalonia) 
* Castell de Santa Florentina (Canet de Mar, Catalonia) 
* Casa Roure (Ca la Bianga) (Canet de Mar, Catalonia) 
* Restaurante la Misericòrdia (Canet de Mar, Catalonia) 
* Casa Solà Morales (Olot, Catalonia) 
* Casa Gasull (Reus, Tarragona)
* Casa Navàs (Reus, Tarragona)
* Casa Rull (Reus, Tarragona)
* Instituto Pere Mata (Reus, Tarragona)
* Cementerio de Comillas (Cantabria)
* Fuente de los Tres caños (Comillas, Cantabria) 
* Universidad Pontificia (Comillas, Cantabria)
## Referanser
NOU 1988:21, Steigum-utvalget

**NOU 1988: 21 «Norsk økonomi i forandring. Perspektiver for nasjonalformue og økonomisk politikk i 1990-årene»** er en norsk offentlig utredning (NOU) fra et utvalg som la frem sin innstilling i 1988. Utvalget ble ledet av Erling Steigum som dengang var professor i samfunnsøkonomi ved Norges Handelshøyskole, og det blir derfor gjerne referert til som **«Steigum-utvalget»**

Utvalget la særlig vekt på problemene på «tilbudssiden» av norsk økonomi og tok til orde for tiltak som ville styrke produksjonsgrunnlaget og øke produktiviteten og velfersnivået gjennom bedre bruk av landets produksjonsfaktorer og ressurser. Det gjøres gjennom tiltak og virkemidler som på innrettes for at det blir mindre avvik mellom privatøkonomisk og samfunnsøkonomisk lønnsomhet.

Steigum-utvalget argumenterte for opprettelsen av et finansielt petroleumsfond.  Utvalget la vekt på at en måtte se den samlede formuen i form av petroleumsressurser og finansiell formue under ett. På basis av dette burde en fastsette forsvarlige handlingsregler for forvaltning av den *samlede* formuen. Oppbygging av et finansielt petroleumsfond måtte således ses som en omplassering av formue.  Formuesomplasseringen i seg selv gir ikke rom for å bruke mer over de offentlige budsjettene.

En logisk konsekvens av å se den samlede formuen i form av petroleumsressurser og finansiell formue under ett er at man &ndash; dersom dette er mulig &ndash; innrette forvaltningen av den finansielle formuen slik at man reduserer eksponeringen til oljespesifikk risiko. Med stor sannsynlighet vil det innebære at man *shorter* oljeaksjer.

Utvalget foreslo bruk av permanentinntekten &ndash; det vil si den beregnede realavkastningen på gjenværende petroleumsreserver pluss avkastningen i Petroleumsfondet &ndash; fra oljevirksomheten som handlingsregel i finanspolitikken. Med en slik regel ville man unngå å havne i en situasjon hvor bruken av oljeinntektene øker så mye at man tærer på formuen. Dette skiller seg noe fra «Handlingsregelen» slik den ble implementert 13 år senere hvor det er kun forventet permanentinnekt fra det finansielle petroleumsfondet som blir brukt.

For pengepolitikken argumenterte utvalget for at sentralbankens viktigste oppgave var å sørge for lav og stabil inflasjon.  Som nominelt anker for økonomien valgte man fast valutakurs.

## Tidligere utredninger om samme eller tilgrensende tema
* NOU 1979:35, Lied-utvalget
* NOU 1983: 27 «Tempoutvalget»

## Referanser
Sabadell lufthavn

**Sabadell lufthavn** (katalansk: *Aeroport de Sabadell*),  er en flyplass ved den katalanske byen Sabadell, 10 km fra Barcelona. Den er en av de viktigste flyplassene for generell flyvning i Spania. Den er ikke for kommersiell trafikk. Det er registrert mer enn 200 fly på flyplassen. 70 % av aktiviteten på Sabadell flyplass er i forbindelse med pilottrening. De resterende 30 % er fly med reklamebannere, fotografi, flytaxi, privatfly og institusjonelle flyvninger.
Sumpløpere

* *[[Blethisa]]*
* *[[Diacheila]]*
* *[[Elaphrus]]*

**Sumpløpere** (Elaphrinae) er en liten underfamilie av løpebiller (Carabidae) som stort sett lever ved bredden av elver og innsjøer, eller på andre fuktige steder. De er som oftest lett kjennelige på at dekkvingene har mange runde, grunne, metallisk glinsende groper, og på det store hodet med utstående fasettøyne. Den vanligste arten i Norge er *[[Elaphrus riparius]]*.

## Utsende
Middelsstore løpebiller ( gjerne 7 – 10&nbsp;mm), kroppen nokså bred. Overflaten er matt glinsende, ofte blyfarget eller grønnlig, gropene på dekkvingene er blankere.

**Hodet** er stort og bredt med utstående fasettøyne. Overkjevene (mandiblene) er forholdsvis korte og sigdformede. Antennene er nokså korte og trådformede.

**Brystskjoldet** (pronotum) er omtrent så bredt som langt, smalere enn hodet og mye smalere enn dekkvingene. Det er mer eller mindre timeglass-formet sett ovenfra, med markerte bakhjørner, kraftig punktert og med markert mikroskulptur.

**Dekkvingene** er brede med markerte skuldre, med mange store, runde, iridiserende groper som er tett punkterte i bunnen.

**Beina** er slanke, forholdsvis korte til løpebiller å være.

## Levevis
Sumpløperne finnes på fuktige steder, vanligvis ved bredden av ferskvann, der de lever av små insekter og deres larver, særlig slike som har blitt skylt opp av vannet. De kan også finnes på fuktige enger og myrer.

## Systematisk inndeling med norske arter

Systematikken følger Carabidae of the World.  I Norge er det 8 arter.

* Ordenen biller,** Coleoptera** Linnaeus, 1758
** Underordenen Adephaga 
*** Overfamilien løpebiller og vannkalver, Caraboidea
**** Familien løpebiller, Carabidae Latreille, 1802
***** Underfamilien **sumpløpere, Elaphrinae** Latreille, 1802
****** Stammen Elaphrini Latreille, 1802
****** slekt *[[Blethisa]]* Bonelli, 1810
******* *[[Blethisa multipunctata]]* (Linnaeus, 1758)
****** slekt *[[Diacheila]]* Motschulsky, 1844
******* *[[Diacheila arctica]]* (Gyllenhal, 1810)
******* *[[Diacheila polita]]* (Faldermann), 1835
****** slekt *[[Elaphrus]]* Fabricius, 1775
******* *[[Elaphrus lapponicus]]* Gyllenhal, 1810
******* *[[Elaphrus cupreus]]* (Duftschmid, 1812)
******* *[[Elaphrus uliginosus]]* (Fabricius, 1792)
******* *[[Elaphrus riparius]]* (Linnaeus, 1758)
******* *[[Elaphrus tuberculatus]]* (Maklin, 1878)

## Referanser




## Litteratur
* Bertram G. Rye. 1908. *Biller I. Løpebiller.* Danmarks Fauna Bind 3. G.E.C. GAD, København.

## Eksterne lenker
* 
* Tree of Life – Sumpløpere (Elaphrinae, Carabidae) – engelskspråklig
* Database Carabidae of the World – Elaphrinae (sumpløpere) – engelskspråklig
* Norsk Entomologisk forening
Hallum

:*«Hallumsdalen» peker hit. For veien med samme navn, se [[Hallumsdalen (vei)|Hallumsdalen]].*
**Hallum** og **Hallumsdalen** er ei lita grend i Heradsbygda, like vest for Hønefoss i Ringerike kommune. Hallumsdalen er egentlig dalsøkket sør for Hallum, der villabebyggelsen starter. Før området ble bebygt gikk den søndre delen av dette under navnet *Mastedalen*. Vinterstid fantes det en liten hoppbakke der, i skråningen opp mot Veien, som ble kalt *Mastebakken*. Den var hvert år gjenstand for hopprenn i skolesammenheng. Bakkerekorden var på ca. 26 meter.

Hallum, som har fått navn etter den gamle storgården der med samme navn, grenser mot Oppen gård, Ve og Follum langs vestsiden av europavei 16 og mot Veien øst for denne. Området preges i sør av nyere villabebyggelse og i nord av landbruksarealer med kornproduksjon og barskog som tilhører gården. Den har gårdsnummer 53 i Ringerike.
Oppen

**Oppen** gnr. 52 (av norrønt *Uppvin*) er en gammel storgård som ligger sentralt i Heradsbygda, et lite stykke opp i lia som fører til Oppenåsen og like ovenfor Veksal og urgården Ve. Oppen, som nå har bruksnummer 4, ligger i tidligere Norderhov herredskommune, like nordvest for Hønefoss i Ringerike kommune.

Oppen nevnes første gang i skriftlige kilder i et diplom (*DN. V 649*) datert 21. mai 1477, da som *Vppene*. Der står det at Eivind på Oppen (*Ewinder j Vppene*) eide 2 øresbol jord i Veksal (*Vessal*) i Heradsbygda (*Ydingsherad*) på Ringerike. En Eivind på Oppen (*Euend paa Open*) nevnes i *Skattemanntall av fogderier i Opplandene under Akershus len* da gjengjerdsskatten (*1 lod sølv*) må betales i 1528 (*NRJ IV s. 146*), men om det er samme Eivind er uklart. Størrelsen på gjengjerden viser imidlertid at gården da var en fullgård.

Gårdsnavnet Oppen er sammensatt og betyr rett og slett *vinene ovenfor*, og det er med stor sannsynlighet urgården Ve det refereres til. Ve er synonym med det tidligere Norderhovhjemmet, som ble revet til fordel for nye Heradsbygda omsorgssenter, og ligger sentralt i bygda, et lite stykke nedenfor Oppen. Gården grenser også mot Hallum i øst og Kile i nord. I senere år har Oppen avstått mye grunn til den etter hvert utstrakte villabebyggelsen i Oppenåsen.

## Stavlundsstøen og Ådalsselva
**Stavlundsstøen** 52/1 og 52/2 er to bruk som i sin tid lå under storgården Oppen. De to brukene ligger side om side på vestsiden av Ådalselva, på motsatt elvebredd for Henstjern og Valdersstøa ved Hen i Ytre Ådal. Brukene kalles ofte bare *Støa*, og de ligger ved bredden av elva innenfor grensene til tidligere Norderhov herredskommune, direkte nord for Kilemoen.

Stavlundsstøen har tradisjoner som båtstø i elva, i likhet med Valdersstøa. Dette var en plass der små rodde fraktebåter (ofte av typen eike) la til med varer, for omlasting og videre trafikk på land i tiden før dampbåter, jernbane og biler overtok. Når brukene ble skilt ut som selvstendige enheter er usikkert, herunder også om det skjedde samtidig. Rett øst for Stavlundsstøen ligger Tjoreputten, som kanskje har navn etter stedet der båtene ble tjoret fast under omlasting. Oppen og Stavlundsstøen grenser også til gården Rognerud (gnr. 280 i Ringerike, gnr. 10 i Ådal), som er det sørligste matrikkelførte gårdsbruket i Ytre Ådal, på vestsiden av Ådalselva.

## Se også
* Liste over gårder i Ringerike
* Oppenborgen

## Referanser
Løpsjøen

**Løpsjøen** er en kunstig innsjø i Åmot kommune i Innlandet. Den er inntaksmagasin for Løpet kraftverk, som ligger ved demningen i sørenden av sjøen. Løpsjøen ligger 235 meter over havet og har et areal på . Da Løpet kraftverk er et elvekraftverk som utnytter fallhøyden direkte er det lite variasjon i vannstanden.

Sjøen ble dannet i 1970 da elva Rena ble demmet opp ved Løpet, en elvestrekning hvor Rena gikk i kraftige stryk gjennom et juv. Rundt fem kilometer av elva ble omdannet til innsjø, samtidig som en stor del av de flate elveslettene fra Løpet til munningen av Søndre Osa ble satt under vann.

## Referanser




## Eksterne lenker
*
Jacob Bjerke

**Jacob Bjerke** (født 13. september 1889, død 12. desember 1965) fra Overhalla ble skytterkonge på Landsskytterstevnet i Narvik i 1920. Han representerte Øisletten skytterlag. Bjerke var småbruker av yrke, og svært idrettsinteressert. Han hadde flere gode plasseringer i hopprenn og kombinert.

## Andre titler
* Småkonge Trønderstevnet 1919
* Samlagsmester 1927 og 1928

## Referanser


## Kilder
* Skytterboka 2005-2006, utgitt av Det frivillige skyttervesen
* 

## Eksterne lenker
* Det frivillige Skyttervesens hjemmesider
Oppenåsen

:*For veien med samme navn, se [[Oppenåsen (vei)]]*

**Oppenåsen** er en skogkledd ås som strekker seg nordover fra Heradsbygda, like vest for Hønefoss i Ringerike kommune i Buskerud. Den har et høyeste punkt på 339 meter over havet. Åsen strekker seg fra Oppen gård og nordvestover mot Midttjern på grensen mot Anbjørgåsen i Ytre Soknedalen og østover til Vestsideveien og Kilemoen. I sistnevnte område ligger de to eldgamle bygdeborgene Ormekula og Slotteberget, trolig fra folkevandringstiden.

## Referanser
Bård Bergrabb

**Bård Ove Bergrabb** (født 24. mai 1966 i Bodø) er en norsk bassist.

Bergrabb har medvirket på innspillinger og i konsertsammenhenger med blant andre Halvdan Sivertsen, Henning Gravrok, Terje Nilsen, Eva Trones, Ola Bremnes, 4 vise menn, Glass, ET phone home, Asylrevyen, Svolvær Byteater og Nordnorsk Revyfestival.
## Diskografi
### Henning Gravrok
* *[[Minner om i morgen]]* (1990)
* *[[Hyss (album)|Hyss]]* (1996)
* *[[Ord &ndash; Med tekster av Rolf Jacobsen]]* (1998)
### Glass
* *[[Eyes Will Talk]]* (1986)
* *[[Ædda bædda]]* (1994)
### Lille Marius
* *Bak stengte dører/Hvem har ansvar?* (1991)
* *[[Bak stengte dører (album)|Bak stengte dører]]* (1992)
### Deltar på
* Hans Inge Fagervik: *[[Painted Pictures]]* (1989)
* Bodø Domkor med dirigent Bjørn Andor Drage: *[[Op, op i skal utsjunge]]* (1991)
* Åge Aleksandersen-hyllest: *[[Æ (platealbum)|Æ]]* (1992)
* Terje Nilsen: *[[Kanskje (album)|Kanskje]]* (1992)
* Halvdan Sivertsen: *[[Kjærlighetslandet]]* (1994)
* Bodø rockeklubb: *[[Tiddelibom &ndash; Bodø Rockeklubb 1979&ndash;1994]]* (1994)
* Pelle Politibil: *[[Glade blålys]]* (1995)
* Art By Machinery: *[[The New Drug]]* (1997)
* Briskeby Records: *[[The Good, The Bad and The Orange]]* (1997)
* Halvdan Sivertsen: *Sammen i sola* (1997)
* Torgils Gundersen: *[[Tellus. The Blue Album]]* (1997)
* Art By Machinery/Tad Pole: *[[Splitt (Art By Machinery/Tad Pole-EP)|Splitt]]* (1997)
* Ola Bremnes: *[[Vi som bygge skip]]* (1998)
* Are Simonsen: *[[Stjernetur]]* (1999)
* Skoleveiens venner: *Skoleveien* (2000)
* Bodø Domkor: *[[Kildespring : Nordnorske folketoner]]* (2000)
* Torgils Gundersen med venner: *Kan du hør sirenan...* (2001)
* Gemini Records: *[[Distant Reports &ndash; Jazz From North Norway]]* (2001)
* Torgils Gundersen: *[[Lysbroen]]* (2001)
* Dag Kajander: *[[Lykkeland (Dag Kajander-album)|Lykkeland]]* (2002)
* Bodø/Glimt: *[[Bodø/Glimt 2003]]* (2003)
* Eva Trones: *[[Lille bille &ndash; Eva Trones synger barnesanger av Terje Nilsen]]* (2003)
* Torgils Gundersen: *[[Lånte fjær]]* (2004)
* Alle kan synge: *[[Julekonsert &ndash; Bodø Domkirke 5. desember 2004]]* (2004)
* Halvdan Sivertsen: *[[40+]]* (2005)
* Kjell A. Andreassen & Frank A. Jenssen: *[[Med solidarisk hilsen]]* (2005)
* Dag Kajander: *[[Nordlandssang]]* (2007)
* Sindre Alsos: *[[The Secret of the Unknown]]* (2009)
* Torgils Gundersen: *[[Himmelvin]]* (2010)
* Terje Berg: *[[Søster og bror (Terje Berg-album)|Søster og bror]]* (2010)
* Dag Kajander: *[[The Glassblower's Tune]]* (2011)
* Hans Inge Fagervik: *[[There for You (Hans Inge Fagervik-album)|There for You]]* (2012)
* The Plastic Man: *[[Mads Berg Going Pop]]* (2012)
* Turn Left Prod: *[[Distant Reports No. 2 &ndash; Jazz From North Norway]]* (2014)
* Dag Kajander: *[[Dag Kajander synger Arvid Hanssen]]* (2017)

## Referanser
Les Corts

**Les Corts** er et distrikt i den katalanske byen Barcelona. Her ligger Barcelonas universitet samt flere høyskoler. I Les Corts ligger også flere av byens mest eksklusive boligområder. Det samme gjør Camp Nou, hjemmebanen til fotballklubben FC Barcelona og Europas største fotballstadion.

## Bydeler
Les Corts er inndelt i tre bydeler (*barris*):
*Les Corts
*La Maternitat i San Ramon
*Pedralbes
Rasmus R. Skjerpe

**Rasmus R. Skjerpe** (også skrevet **Skjærpe**; 1882–1976) fra Nærbø ble skytterkonge på Landsskytterstevnet i Kristiansand i 1923. Skjerpe var ansatt i NSB og representerte forskjellige lag i sin karriere siden han flyttet mye rundt i landet.

## Referanser


## Kilder
* Skytterboka 2005–2006, utgitt av Det frivillige skyttervesen
*
Franke Onsrud

**August Hermann Franke Hanssen Onsrud** (1885–1945) fra Oslo Østre skytterlag ble skytterkonge på Landsskytterstevnet i Bergen i 1921. Han var opprinnelig fra Oppland, og begynte sin skytterkarriere i Vestre Toten skytterlag, men flyttet til Oslo  i 1907. Han drev en blikkenslagerforretning. Onsrud var linksskytter og det var derfor en stor prestasjon å vinne stangmedaljen med et våpen som var beregnet for høyrehendte.

Onsrud deltok under sommer-OL for Norge i 1924 i Paris med 26.-plass i 50 m rifle, liggende og 35.-plass i 600 m frigevær. Han er bror til skytteren Jacob Onsrud.

## Andre titler
* Vinner av Stangskytingen (Stangmedaljen) 1921
* Nordisk mester miniatyrskyting (liggende) 1926
* OL-deltaker i 1924
* VM-deltaker i 1924 og 1929
* To klasseseire i skiskyting i Forsvarsrennet

## Referanser


## Kilder
* Skytterboka 2005-2006, utgitt av Det frivillige skyttervesen
* 

## Eksterne lenker
* Det frivillige Skyttervesens hjemmesider
*
Sigv. Kuløy

**Sigvart Magnus  Kuløy** (født 30. mai 1886, død 21. november 1967) var en norsk skytter og gårdbruker.

Kuløy kom fra Smøla. Han ble skytterkonge på Landsskytterstevnet i Trondheim i 1922.

## Referanser


## Kilder
* Skytterboka 2005-2006, utgitt av Det frivillige skyttervesen
* 

## Eksterne lenker
* Det frivillige Skyttervesens hjemmesider
Olav Mo

**Olav Mo** (1893&ndash;1977) var en norsk sportsskytter og håndværkslærer fra Bergen. Han ble skytterkonge på Landsskytterstevnet i Oslo i 1924.

Mo arbeidet som håndverkslærer på Stend jordbruksskule.

## Referanser


## Kilder
* Skytterboka 2005-2006, utgitt av Det frivillige skyttervesen
* 

## Eksterne lenker
* Det frivillige Skyttervesens hjemmesider
Anbjørgåsen

**Anbjørgåsen** er en skogkledt åskam i Ringerike kommune i Buskerud. Den ligger mellom Midttjern på grensen mot Oppenåsen i sørøst, Søndre Semmentjern i Vestre Ådal i nordøst, Heradsbygdveien med Nøkleby og Heggen og Vemeveien med Øst-Veme til Heggelia i Ytre Soknedalen i sør og vest og Flåmyr i Vestre Ådal i nord.

## Referanser
Herman Kjærås

**Herman Kjærås** (egentlig *Kjeraas*, født 20. november 1885, død juni 1955) var en skytter og gårdbruker fra Andebu i Vestfold. Kjærås ble skytterkonge på Landsskytterstevnet i Steinkjer i 1927. Hans lagkamerat fra Andebu skytterlag Kristoffer Skjelland ble skytterprins slik at det ble dobbeltseier til Andebu.

## Andre titler
* Vinner av samlagsskytingen med Vestfold i 1922
* Vinner av Stangskytingen 1926
* Vinner av den første Officerspokalen til odel og eie i 1928

## Referanser


## Kilder
* Skytterboka 2005–2006, utgitt av Det frivillige skyttervesen
* 

## Eksterne lenker
* Det frivillige Skyttervesens hjemmesider
Nordlands Postkontor

**Nordlands Postkontor** ble opprettet ved plakat av 10. november 1804 med virksomhet fra 1. januar 1805, som Nordlands (og Nord-Norges) første postkontor. Fra starten og frem til 1813 lå Nordlands Postkontor på gården Terråk i Bindal. Postkontorets (og Nord-Norges) første postmester var Peder Knoph (født 1760, død 1821), som eide gården Terråk.

Ved kongelig resolusjon av 18. juni 1812 ble postkontoret fra 11. august 1813 flyttet til gården Hildringen, og fra 15. juni 1850 flyttet til gården Ottersøy i Nærøy.

Nordland postkontor ble lagt ned 1.september 1866. Administrasjonen og postarbeidet ble flyttet til Namsos, der det tidligere poståpneriet ble omgjort til postkontor ved kongelig resolusjon av 23.9.1865.

## Referanser


## Eksterne lenker
* DigitalMuseum
Janette Oke

**Janette Oke** (født 1935) er en kanadisk forfatter, kjent for en lang rekke romaner fra den nordamerikanske nybyggertiden på 1800-tallet, som regel med kvinnelige hovedpersoner og en uttrykt kristen intensjon. Hennes første roman *Love comes softly*, ble utgitt i 1979, og hun har til nå skrevet over 75 bøker. Flere er oversatt til norsk, og hun har mottatt Emmausprisen for barneboka *Hvordan tegner vi kjærlighet?*. 

Hun utdannet seg ved *Mountain View Bible College* i Didsbury, Alberta, hvor hun møtte sin ektemann Edward. De giftet seg i 1957, og har vært *prestefolk* i  Indiana, Calgary og Edmonton.

## Referanser


## Eksterne lenker
*
Erter, Kjøtt og Flesk

**Erter, Kjøtt og Flesk** (etablert 1972 i Tromsø, nedlagt 1975) var en norsk vise- og rockegruppe.  Musikere som var med innbefatter 
initiativtakerne
Bjørn Vassnes og
Jens Harald Eilertsen, samt
Jan Arvid Johansen,
Espen Haugen og
Odd Arvid Eilertsen.
I tillegg medvirket
Turid Pedersen,
Yngve Jørgensen,
Luis Gambolini, og
Yngve Moe.
De utga egne komposisjoner med norske tekster, blant annet av André Bjerke.
Gruppen var oppvarming for Fairport (1975).  De hadde 30-årsjubileum på Festspillene i Nord-Norge (2002).
## Utgivelser
**Husmannskost* (Experience Records, 1973)
**Demo* (1999)
## Referanser
Heros (ciklider)

* *[[Heros efasciatus]]*
* *[[Heros notatus]]*
* *[[Heros severus]]*
* *[[Heros spurius]]*

***Heros*** er en gruppe ciklider. Mange arter fra denne gruppen ble tidligere beskrevet i «samlesekk»-gruppen *[[Cichlasoma]]*.

Den vanligste arten i akvariehandelen er *[[Heros severus]]*, som er å få tak i både i en gullfarget oppdrettsvariant og i den grønne viltformen. 
Det er uklart om akvarie-*serevus*'er egentlig er rene *Heros severus* eller om de er hybrider av *Heros efasciatus*.

## Eksterne lenker
*
Heros

**Heros** kan sikte til:  
  
* Heros (ciklider), en gruppe ciklider  
* Heros (mytologi)
* *Heros*, skuespill av Menandros
Herman Skøien

**Herman Skøien** (født 10. august 1884, død 2. april 1968) fra Løten ble skytterkonge på landsskytterstevnet på Sortland i 1925. Skøien deltok på tilsammen 50 landsskytterstevner. Han var aktiv både i lag og samlag som formann, og fikk både samlagets og Skyttervesenets fortjenstmedalje. Hans sønn Kjell Skøien ble skytterkonge to ganger, mens sønnen Odd tok et napp i Officerspokalen i 1956.

## Andre titler
* Vinner av samlagsskytingen med Hedmark i 1923
* Småkonge 1925

## Referanser


## Kilder
* Skytterboka 2005-2006, utgitt av Det frivillige skyttervesen
* 

## Eksterne lenker
* Det frivillige Skyttervesens hjemmesider
Ottar Ødegaard

**Ottar Ødegaard** (født 1906) ble skytterkonge på Landsskytterstevnet i Bergen i 1926. Han tok også Hagens Krus, til beste mesterskapsskytter under vernepliktsalder. Han var bare 20 år da han ble skytterkonge. Senere flyttet han til Canada.

## Referanser


## Kilder
* Skytterboka 2005-2006, utgitt av Det frivillige skyttervesen
* 

## Eksterne lenker
* Det frivillige Skyttervesens hjemmesider
Finske euromynter

**Finske euromynter** er sirkulasjonsmynt av Den europeiske unions valuta euro med nasjonalt motiv for Finland på revers.

## Euro
Euro er felles valuta for de fleste medlemslandene i EU, inkludert Finland. Alle euromyntene har en felles fremside som viser myntens verdi. Den andre siden er ulik for hvert land.

De finske euromyntenes bakside har tre forskjellige symboler, men to av disse finnes bare på en mynt hver. 1-,2-,5-,10-,20- og 50-cent myntene har Finlands riksvåpen som motiv og er designet av Heikki Häiväoja. 1-euro mynten har to flyvende sangsvaner som motiv og designeren er Pertti Mäkinen, mens 2-euromynten har to multer som motiv og er designet av Raimo Heino. Alle myntene viser det året mynten er preget. 2-euromynten har påskrevet "SUOMI FINLAND" på kanten.

1- og 2-cent myntene brukes ikke i Finland, men det preges alltid noen til samlere. Summer som slutter på 1, 2, 6 eller 7 cent rundes ned, mens de summer som slutter på 3, 4, 8 eller 9 cent rundes opp til nærmeste 5 cent.

## De finske euromyntene

### Første serie
Finske euromynter fra 1999 til 2006 bærer myntmerket M, som er initialet for myntmesteren for Finlands Bank, Raimo Makkonen.

### Den andre serien
I desember 2006 kunngjorde Finlands Bank at euromyntenes nasjonale sider ville bli forandret, ved å tilføye eurostatenes navn eller forkortelser. Disse endringene gjelder hele eurosonen, men Finland var den første medlemsstaten som innførte dem. På de finske myntene ble forbokstaven M for Raimo Makkonen, skiftet ut med logoen til Finlands mynt.

### Minnemynter

* 10 euro 2002, sølv, 200 år siden Elias Lönnrots fødsel
* 10 euro 2002, sølv, 50 år siden OL i Helsingfors
* 100 euro 2002, gull, Midnattsolen
* 5 euro 2003, bimetall, Ishockey VM
* 10 euro 2003, sølv, 200 år siden Anders Chydenius' død
* 10 euro 2003, sølv, Mannerheim og St. Petersburg, 300-årsjubileum
* 50 euro 2003, gull/sølv, Finsk numismatisk kunst
* 10 euro 2004, sølv, 200 år siden J. L. Runebergs fødsel
* 2 euro 2004, messing/kobbernikkel, EUs utvidelse
* 10 euro 2004, gull, Tove Jansson, 100 år siden hennes fødsel
* 100 euro 2004, gull, Albert Edelfeldt, 150-årsjubileum
* 10 euro 2005, sølv, 60 år med fred
Ring

**Ring** kan referere til flere ting:

* Ring (sted), sted i Ringsaker kommune.
* Ring (matematikk) i matematikk.
* Ring (smykke)
* Ringen, en grend i Ringerike kommune.
* Den ene ringen i ''Ringenes herre'', skrevet av J.R.R. Tolkien.
* Forfatteren Barbra Ring
* En sirkel
* Boksering

**The Ring** kan vise til:

*''Ring Magazine'', tidsskrift om boksesport
*''The Ring'' (2002), amerikansk skrekkfilm fra 2002 basert på den japanske *[[Ringu]]*

*«*The Ring*» viser også enkelte ganger til Herskerringen i J.R.R. Tolkiens ''Ringenes herre''